Ульяновск өлкәсендә һәлакәт: Татарстанның 4 кешесе үлгән (ВИДЕО)

	Бүген Ульяновск өлкәсендә Яңа Малыклы районында килеп чыккан юл-транспорт һәлакәтендә Татарстаннан дүрт кешенең гомере өзелгән. Трассада  Skoda Octavia  һәм маршруттагы такси "ГАЗель" машинасы бәрелешкән. Гадәттән тыш хәлләр министрлыгы хезмәткәрләре әйтүенчә, Skoda машинасын йөртүче идарәне югалта, каршы як полосага чыга һәм микроавтобус белән бәрелешә.	 Җиңел машинада булган 4 кеше вафат булган. Алар – 46 һәм 29 яшьлек хатын-кыз, 39 һәм 31 яшьлек ир-атлар. Өч кешенең хастаханәгә озатылуы мәгълүм. Алар – Skoda Octavia машинасындагы 1997 елгы пассажир, таксидагы пассажир һәм аның йөртүчесе. Маршруттагы таксида ике генә кеше булган. Йөртүчесенең хәле авыр, диелә.   
	---	
Интертат.ру

	№ --- | 20.03.2016	


